Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann i alder av 47 år, er ikke bosatt i kommunen. Han har til daglig en stilling som HMSK leder i en bedrift på Forus. I tillegg et verv som kaptein i område for heimevernet (HV-08). Han er også medlem av det kommunale beredskapsrådet i Sandnes.

Kompetanse: Ulike HMS- kurs, Beredskapsledelse fra Høyskolen Stord Haugesund og Heimevernet sin lederkursportefølje.

Arbeidserfaring: HMSK leder og verv som områdesjef HV- 08

1. **Kan du beskrive din tilnærming til begrepene risiko og sårbarhet?**

Risiko forteller litt om fare og utfordringer utover normal aktivitet som vi i utgangspunktet ikke er rustet til, så blir sårbarhet en vekting av denne tilstanden. Om vi avdekker risiko på et tidlig stadium, har vi mulighet til å iverksette mot tiltak.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Som eksempel gjør vi dette alltid i forkant av en stor heimevernsøvelse. Mye mannskap er kalt ut til øvelsen og det er stor aktivitet. Da har vi standard skjema knyttet til Forsvarets styrende dokument UD2-1. Denne metoden er så bra at jeg har valgt å bruke den sivilt.

Gjør tilnærmings vis slike analyser i min sivile stilling også.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det vil alltid være usikkerhet knyttet til slike analyser. Det har jeg sett ved flere anledninger i min sivile jobb hvor man forsøker å forebygge etter beste evne, så inntreffer alvorlige hendelser utfra man mann ikke hadde forutsett skulle skje.

1. **Er helhetlig risiko- og sårbarhetsanalyse viktige for kommunale rapporter?**

Ja, det er veldig viktig. Her kan hendelser avdekkes på et tidlig tidspunkt. Som et eksempel med bortfall av vann- og avløpstjenester i kommunen. Vi vil fort få store utfordringer til dagligdagse ting som matlaging i hjemmet og generelle helseutfordringer i forhold til renhold og smitte. Kan vi forutse hendelser er vi mye bedre forberedt til å demme opp for konsekvensene som vil oppstå.

1. **Har du et forhold til risikostyring og dette begrepet?**

Ja, det er bevisst. Dette driver jeg med både sivilt og militært.

Mener det er viktig å ha et bevisst forhold til dette begrepet.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vil nevne de ulike aktørene i samfunnet som er samfunnsberedskapen. Her er det et samarbeid mellom FORF organisasjonene, nødetatene, heimevernet og sivilforsvaret.

Ser at den sivile beredskapen drar nytte av en militær struktur i hendelser som krever utholdenhet over tid eller er i et krevende miljø uten ordinære hjelpemidler.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Ja, det vet jeg at det er. Men jeg kan ikke minnes de ulike navnene på lovene og forskriftene.

Ser at det er viktig at kommunen er en pådriver for å sikre boligområder mot naturhendelser som et eksempel.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Ut fra det jeg har sett gjennom det kommunale beredskapsrådet synes jeg det gir et godt inntrykk. Synes spesielt arbeidet med helhetlig risiko- og sårbarhetsanalyse i fjor var et bra prosjekt. Det viser at kommunen er på i forhold til samfunnssikkerhet. Men som sagt har jeg litt lite sammenligningsgrunnlag pt. Skal bli kontaktperson opp mot en annen kommune på Jæren om ikke lenge. Det vil nok også bidra til å se hvordan de jobber med den kommunale beredskapen.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Et samfunn som har planer og instrukser klar om uønskede hendelser som kan oppstå. Høy kvalitet i forhold til infrastruktur gir økt tåleevne.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Det synes jeg er vanskelig å svare på, til dette kjenner jeg ikke kommunens organisasjon godt nok.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Ja, jeg vil trekke frem de demografiske sårbarhetene i forhold til mange ulike kulturer representert. Dette med å kommunisere godt nok til alle innbyggerne i daglig virke og ekstraordinære situasjoner. Klarer byen og oppretthold tilstrekkelig kvalitet på sine tjenester med en stor vekst over tid.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Etter min mening er det en vekting på 60/40 i favør av de offentlige aktørene når det gjelder byutviklingen i Sandnes.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Slik jeg ser det har Sandnes en positiv utvikling som by med økt søkelys på urbanisering og kvalitet. Jeg vil nevne mitt inntrykk av byen for 10 – 15 år siden med slitte bygninger og mye industri i sentrum. I dag ser vi et nytt bybilde, sannsynligvis også fremover.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Ja, mitt inntrykk er at kommunen har en utvikling i riktig retning knyttet til dette.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Som tidligere nevnt vil jeg trekke frem de demografiske utfordringene og integrering. Dette med rusproblemer og oppvekst vilkår for barn og unge. Her bør det legges inn tilstrekkelige ressurser.